CELEX: 62010TN0557
Language: sk
Date: 2010-12-03 00:00:00
Title: Vec T-557/10: Žaloba podaná 3. decembra 2010 — H. Eich/ÚHVT — Arav (H. EICH)

29.1.2011   
            
            
               SK
            
            
               Úradný vestník Európskej únie
            
            
               C 30/56
            
         Žaloba podaná 3. decembra 2010 — H. Eich/ÚHVT — Arav (H. EICH)
   (Vec T-557/10)
   ()
   2011/C 30/98
   Jazyk žaloby: taliančina
   
      Účastníci konania
   
   
      Žalobkyňa: H. Eich Srl (Signa, Taliansko) (v zastúpení: D. Mainini, T. Rubin, A. Masetti Zannini de Concina, M. Bucarelli, G. Petrocchi, B. Passaretti, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Arav Holding Srl (Palma Campania, Taliansko)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu ÚHVT z 9. septembra 2010,
            
         
               —
            
            
               zapísať ochrannú známku H.EICH, ktorá je predmetom prihlášky č. 6 256 242,
            
         
               —
            
            
               zaviazal ÚHVT na náhradu trov konania počas všetkých stupňov konania, vrátane dvoch stupňov na ÚHVT.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „H.EICH“ (prihláška č. 6 256 242) pre výrobky v triedach 18 a 25.
   
      Majiteľ ochrannej známky alebo označenia, ktoré je základom námietky: Arav Holding Srp.
   
      Ochranná známka alebo označenie, ktoré je základom námietky: obrazová ochranná známka obsahujúca slovný prvok „H- Silvian Heach“ (talianska ochranná známka 976 125 a ochranná známka 880 562 v zmysle Madridského dohovoru a protokolu pre Benelux, Českú republiku, Nemecko, Grécko, Španielsko, Francúzsko, Maďarsko, Rakúsko, Poľsko, Portugalsko, Spojené kráľovstvo a Švédsko) pre výrobky zaradené do tried 18 a 25.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie napadnutého rozhodnutia a zamietnutie zápisu.
   
      Dôvody žaloby: nesprávne uplatnenie a výklad článku 8 ods. 1 písm. b) nariadenia č. 207/2009 o ochrannej známke Spoločenstva (neexistencia pravdepodobnosti zámeny).